title: Директива на Съвета от 3 май 1989 година за сближаване на законодателствата на държавите-членки относно храни, предназначени за специфична хранителна употреба

text:
               13/ 09

               BG

               Официален вестник на Европейския съюз

               174

         31989L0398

               L 186/27

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 3 май 1989 година
   за сближаване на законодателствата на държавите-членки относно храни, предназначени за специфична хранителна употреба
   (89/389/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 100a от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид, че Директива 77/94/ЕИО на Съвета от 21 декември 1976 г. за сближаване на законодателствата на държавите-членки относно храни, предназначени за специфична хранителна употреба (4), последно изменена с Директива 85/7/ЕИО (5), е била изменяна по редица поводи; като има предвид, че по повод новите изменения, споменатата директива трябва, по причини за яснота, да бъде пренаписана;
   като има предвид, че приемането на Директива 77/94/ЕИО е било обосновано от факта, че различията между националните законодателства относно храни, предназначени за специфична хранителна употреба, затрудняващи свободното им движение, може да са създали неравни условия за конкуренция, и по този начин да са имали пряко въздействие върху установяването и функционирането на Общия пазар;
   като има предвид, че сближаването на националните законодателства предполага, в първоначален стадий, изготвянето на обща дефиниция, определянето на мерки, позволяващи да се осигури защитата на потребителя срещу измама, свързана с естеството на тези продукти и приемането на правила, които да се съблюдават при етикетирането на въпросните продукти;
   като има предвид, че продуктите, обхванати от настоящата директива, са храни, чиито състав и приготовление трябва да бъдат специално разработени, за да отговарят на специфичните хранителни изисквания на хората, за които предимно са предназначени; като има предвид, че следователно, може да бъде необходимо да се предвидят отклонения от общите или специалните разпоредби, приложими към храните, за да бъде постигнато специалното хранително предназначение;
   като има предвид, че макар храните, предназначени за специфична хранителна употреба, които са предмет на специални разпоредби, да могат да бъдат ефективно контролирани на базата на общите правила за контрол на всички видове храни, това не винаги е така за онези храни, по отношение на които не съществуват специални разпоредби;
   като има предвид, че за последното, обичайните средства на разположение на контролиращите органи могат, в определени случаи, да не им позволят да проверят дали дадена храна всъщност притежава специалните хранителни свойства, които ѝ се приписват; като има предвид, че следователно е необходимо да се предвиди, когато е необходимо, лицето, отговорно за пускането на тази храна на пазара, да подпомага контролиращия орган при извършването на неговите дейности;
   като има предвид, че настоящият етап на развитие на правила на Общността относно добавките означава, че е невъзможно в рамката на настоящата директива да се приемат разпоредби за влагането на добавки в храни, предназначени за специфична хранителна употреба, ако не спадат към една от групите, споменати в приложение I; като има предвид, че този въпрос трябва следователно да бъде преразгледан своевременно;
   като има предвид, че изготвянето на специални директиви за прилагане на основните принципи от правилата на Общността и измененията им, представляват мерки за прилагане от техническо естество; като има предвид, че приемането им трябва да бъде поверено на Комисията, за да се опрости и ускори процедурата;
   като има предвид, че във всички случаи, в които Съветът оправомощава Комисията да прилага правила, свързани с храни, предназначени за консумация от човека, трябва да бъде предвидена разпоредба за процедура, установяваща тясно сътрудничество между държавите-членки и Комисията в рамките на Постоянния комитет по храните, създаден с Решение 69/414/ЕИО (6);
   като има предвид, че настоящата директива не засяга времевите граници, в рамките на които държавите-членки трябва да приведат законодателството си в съответствие с Директива 77/94/ЕИО,
   ПРИЕ НАСТОЯЩАТА ДИРЕКТИВА:
   Член 1
   1.   Настоящата директива се отнася до храните, предназначени за специфична хранителна употреба.

               2.

                           a)

                           Храни, предназначени за специфична хранителна употреба са храни, които поради специфичния си състав или начин на производство, ясно се разграничават от храни за нормална консумация, които съответстват на посочените хранителни цели и които се продават по такъв начин, че да бъде посочено това съответствие.

                           б)

                           Специфичната хранителна употреба трябва да отговаря на специални хранителни изисквания:

                                       i)

                                       за определени категории лица, чиито храносмилателни процеси или метаболизъм са нарушени; или

                                       ii)

                                       за определени категории лица, които са в специално физиологично състояние и които следователно могат да извлекат специална полза от контролираната консумация на определени вещества в храните; или

                                       iii)

                                       за кърмачета или малки деца в добро здраве.

         Член 2
   1.   Продуктите, посочени в член 1, параграф 2, буква б), подточки i) и ii) могат да бъдат характеризирани като „диетични“ или „за хранителен режим“.
   2.   При етикетирането, представянето и рекламирането на храни за нормална консумация се забранява следното:

               a)

               използването на прилагателните „диетични“ или „за хранителен режим“, било самостоятелно или в съчетание с други думи за обозначаване на тези храни;

               б)

               всички други означения или всяко представяне, които биха създали впечатлението, че става въпрос за един от продуктите, посочени в член 1.

         3.   В съответствие с разпоредбите, обаче, които трябва да бъдат приети съгласно процедурата, предвидена в член 13, е възможно за храни, предназначени за нормална консумация, които са подходящи за специфична хранителна употреба, това им качество да бъде обозначено.
   Гореспоменатите разпоредби могат да фиксират условията, съгласно които е направено това означаване.
   Член 3
   1.   Естеството или съставът на продуктите, посочени в член 1, трябва бъдат такива, че продуктите да са подходящи за специфична хранителна употреба.
   2.   Продуктите, посочени в член 1, трябва също да са в съответствие с всички задължителни разпоредби, приложими към храните за нормална консумация, с изключение на промените, направени в тях, за да се гарантира съответствието им с дефинициите, дадени в член 1.
   Член 4
   1.   Специалните разпоредби, приложими към групите храни, предназначени за специфична хранителна употреба, фигуриращи в приложение I, се приемат посредством специални директиви.
   Такива специални директиви могат да обхващат по-специално:

               a)

               основните изисквания относно естеството или състава на продуктите;

               б)

               разпоредби относно качеството на суровините;

               в)

               хигиенни изисквания;

               г)

               разрешени промени по смисъла на член 3, параграф 2;

               д)

               списък на добавките;

               е)

               разпоредби относно етикетирането, представянето и рекламирането;

               ж)

               процедури за вземане на проби и методи за анализ, необходими за проверка на съответствието с изискванията на специалните директиви.
               Такива специални директиви се приемат:

                           —

                           в случая на буква д), от Съвета, действайки в съответствие с процедурата, предвидена в член 100a,

                           —

                           в случая на другите букви, в съответствие с процедурата, предвидена в член 13.

                     Разпоредбите, които биха могли да имат въздействие върху общественото здраве, се приемат след консултация с Научния комитет по храните, създаден с Решение 74/234/ЕИО (7).

         2.   Списък на веществата със специално хранително предназначение като витамини, минерални соли, аминокиселини и други вещества, предназначени да бъдат добавяни към храни, предназначени за специфична хранителна употреба, заедно с критериите за чистота, приложими към тях, и когато е уместно, условията, при които те трябва да бъдат използвани, се приемат в съответствие с процедурата, предвидена в член 13.
   Член 5
   Условията, при които може етикетирането, представянето или рекламирането да намекват за диета или категория хора, за които е предназначен продуктът, посочен в член 1, могат да бъдат приети в съответствие с процедурата, предвидена в член 13.
   Член 6
   1.   Етикетирането и използваните методи за етикетиране, представяне и рекламиране на продуктите, споменати в член 1, не трябва да приписват на такива продукти свойства за превенция, третиране или лечение на заболявания при хората, нито да намекват за такива свойства.
   Отклонения от първата алинея могат да бъдат предвидени в съответствие с процедурата, предвидена в член 13 в изключителни и ясно определени случаи. Отклоненията могат да продължат до завършването на тази процедура.
   2.   Параграф 1 не възпрепятства разпространението на полезна информация или препоръки, предназначени изключително за хора, квалифицирани в областта на медицината, храненето и фармацията.
   Член 7
   1.   Директива 79/112/ЕИО на Съвета от 18 декември 1978 г. за сближаване на законодателствата на държавите-членки относно етикетирането, представянето и рекламирането на храни (8), последно изменена с Директива 89/395/ЕИО (9), се прилага към продуктите, посочени в член 1, при условията, определени по-долу.
   2.   Обозначението, под което се продава даден продукт, се придружава от обозначение за неговите специфични хранителни характеристики; в случая на продуктите, обаче, посочени в член 1, параграф 2, буква б), подточка iii), това посочване се замества с посочване на целта, за която са предназначени.
   3.   Етикетирането на продукти, за които не е била приета специална директива в съответствие с член 4, трябва също да включва:

               a)

               специфичните елементи от качествения и количествения състав или специалния производствен процес, който придава на продукта специфичните му хранителни характеристики;

               б)

               наличната енергийна стойност, изразена в килоджаули и килокалории и съдържание на въглехидрати, белтъчини и мазнини в 100 грама или 100 милилитра от продавания продукт и, когато е уместно, в определено количество от продукта, както се предлага за консумация.

         Ако, обаче, енергийната стойност е по-малка от 50 килоджаула (12 килокалории) на 100 грама или 100 милилитра от продавания продукт, тези особености могат да бъдат заместени било с думите „енергийна стойност по-малка от 50 килоджаула (12 килокалории) на 100 грама“ или с думите „енергийна стойност по-малка от 50 килоджаула (12 килокалории) на 100 милилитра“.
   4.   Специалните изисквания за етикетиране на онези продукти, за които е приета специална директива, се определят с настоящата директива.
   Член 8
   1.   Продуктите, посочени в член 1, се допускат на пазара за продажба на дребно само предварително опаковани и така, че опаковката напълно да покрива продуктите.
   2.   Държавите-членки могат, обаче, да допуснат отклонения от тези разпоредби за целите на търговията на дребно, при условие че продуктът е придружен от особеностите, предвидени в член 7 по времето, когато се пуска на пазара.
   Член 9
   За да е възможен ефективен официален контрол над храните, предназначени за специфична хранителна употреба, които не спадат към една от групите, изброени в приложение I, следните специални разпоредби се прилагат:

               1.

               Когато даден продукт, посочен по-горе, се пуска на пазара за първи път, производителят или, когато продуктът се произвежда в трета държава, вносителят, уведомява компетентната власт на държавата-членка къде се продава продукта, като ѝ изпраща модел на етикета, използван за продукта.

               2.

               Когато същият продукт впоследствие се пуска на пазара в друга държава-членка, производителят или, когато е уместно вносителят, предоставя на компетентната власт на тази държава-членка същата информация, заедно с обозначение на получателя на първото уведомление.

               3.

               Когато е необходимо, компетентната власт е оправомощена да изисква от производителя или, когато е уместно, от вносителя, да представи научната работа и данните, установяващи съвместимостта на продукта с член 1, параграф 2, заедно с информацията, предвидена в член 7, параграф 3, буква a). Ако такава работа се съдържа в лесно достъпна публикация, просто позоваването на тази публикация е достатъчно.

               4.

               Държавите-членки съобщават на Комисията кои са компетентните органи по смисъла на настоящия член и всяка друга полезна за тях информация.
               Комисията публикува настоящата информация в Официален вестник на Европейските общности.

               Подробни правила за прилагането на настоящия параграф могат да бъдат приети в съответствие с процедурата, предвидена в член 13.

               5.

               Четири години след нотификацията на настоящата директива, Комисията изпраща на Съвета доклад за прилагането на настоящия член, ако е необходимо, заедно с подходящи предложения.

         Член 10
   1.   Държавите-членки на основания, свързани с техния състав, производствени спецификации, представяне или етикетиране, не забраняват или ограничават търговията с продуктите, посочени в член 1, които са в съответствие с настоящата директива и, когато е уместно, с директивите, приети в приложението на настоящата директива.
   2.   Параграф 1 не засяга националните разпоредби, които са приложими при липсата на директиви, приети в приложение на настоящата директива.
   Член 11
   1.   Когато дадена държава-членка има обстоятелствени мотиви да приеме, че дадена храна, предназначена за специфична хранителна употреба, която не спада към една от групите, изброени в приложение I, не е в съответствие с член 1, параграф 2 или застрашава човешкото здраве, макар и свободно да се движи в една или повече държави-членки, тази държава-членка може временно да прекрати или ограничи търговията с този продукт в рамките на своята територия. Тя незабавно информира Комисията и другите държави-членки за това и представя мотивите за своето решение.
   2.   Комисията разглежда във възможно най-кратък срок мотивите, изтъкнати от съответната държава-членка, консултира се с държавите-членки в рамките на Постоянния комитет по храните, а след това незабавно произнася становището си и предприема подходящи мерки.
   3.   Ако Комисията сметне, че националната мярка трябва да бъде отменена или променена, тя започва процедурата, предвидена в член 13, за приемането на подходящи мерки.
   Член 12
   1.   Когато дадена държава-членка, в резултат на нова информация или преоценка на съществуващата информация, направена след приемането на една от специалните директиви, има обстоятелствени мотиви да приеме, че дадена храна, предназначена за специфична хранителна употреба, застрашава човешкото здраве, макар и да е в съответствие със съответната специална директива, тази държава-членка може временно да отмени или ограничи прилагането на въпросните разпоредби в рамките на своята територия. Тя незабавно информира другите държави-членки и Комисията за това и представя мотивите за своето решение.
   2.   Комисията преглежда във възможно най-кратък срок мотивите, изтъкнати от съответната държава-членка и се консултира с държавите-членки в рамките на Постоянния комитет по храните, а след това незабавно произнася становището си и приема подходящи мерки.
   3.   Ако Комисията сметне, че са необходими изменения към настоящата директива или към специалните директиви, за да се изгладят трудностите, посочени в параграф 1 и за да се осигури защита на човешкото здраве, тя започва процедурата, предвидена в член 13, с цел да се приемат тези изменения. Държавата-членка, която е приела мерки за безопасност, може в такъв случай да ги запази, докато измененията не бъдат приети.
   Член 13
   Когато трябва да се следва процедурата, предвидена в настоящия член, председателят отнася въпроса до Постоянния комитет по храните, наричан по-долу „Комитетът“, било по своя собствена инициатива или по молба на представител на дадена държава-членка.
   Представителят на Комисията внася в Комитета проект за мерките, които трябва да бъдат приети. Комитетът произнася становището си по проекта в рамките на срока, който председателят може да определи в зависимост от неотложността на въпроса. Становището се приема с мнозинството, предвидено в член 148, параграф 2 от Договора в случая на решения, които се изисква Съветът да приеме по предложение на Комисията. Гласовете на представителите на държавите-членки в рамките на Комитета се претеглят по начина, определен в настоящия член. Председателят не гласува.
   Комисията приема предвидените мерки, ако те са в съответствие със становището на Комитета.
   Ако предвидените мерки не са в съответствие със становището на Комитета, или ако не се излезе със становище, Комисията незабавно внася в Съвета предложение относно мерките, които трябва да бъдат приети. Съветът действа с квалифицирано мнозинство.
   Ако, при изтичането на срок от три месеца от датата, на която въпросът е бил отнесен към него, Съветът не се е произнесъл, предложените мерки се приемат от Комисията.
   Член 14
   Директива 77/94/ЕИО се отменя.
   Позоваванията на отменената директива се тълкуват като позовавания на настоящата директива и трябва да се четат в съответствие с таблицата за съответствие, фигурираща в приложение II.
   Член 15
   1.   Държавите-членки изменят своите законови, подзаконови и административни разпоредби по такъв начин, че:

               —

               да разрешат търговията с продукти, които са в съответствие с настоящата директива не по-късно от 16 май 1990 г.,

               —

               да забранят търговията с продукти, които не са в съответствие с настоящата директива, считано от 16 май 1991 г.

         Те незабавно информират Комисията за това.
   2.   Параграф 1 не засяга онези национални разпоредби, които в отсъствието на директивата, посочена в член 4, се прилагат към определени групи храни, предназначени за специфична хранителна употреба.
   Член 16
   Адресати на настоящата директива са държавите-членки.

      Съставено в Брюксел на 3 май 1989 година.

            За Съвета

            Председател

         P. SOLBES

      (1)  ОВ С 124, 23.5.1986 г., стр. 7 и ОВ С 161, 19.6.1987 г., стр. 12.

      (2)  ОВ С 99, 13.4.1987 г., стр. 54 и ОВ С 120, 16.5.1989 г.

      (3)  ОВ С 328, 22.12.1986 г., стр. 9.

      (4)  ОВ L 26, 31.1.1977 г., стр. 55.

      (5)  ОВ L 2, 3.1.1985 г., стр. 22.

      (6)  ОВ L 291, 19.11.1969 г., стр. 9.

      (7)  ОВ L 136, 20.5.1974 г., стр. 1.

      (8)  ОВ L 33, 8.2.1979 г., стр. 1.

      (9)  OB L 186, 30.6.1989 г., стр. 17.
   ПРИЛОЖЕНИЕ I
   Групи храни, предназначени за специфична хранителна употреба, за които специални разпоредби ще бъдат фиксирани чрез специални директиви (1)

   1.   Храни за кърмачета
   2.   Преходни млека и други преходни храни
   3.   Храни за малки деца
   4.   Храни с ниска или намалена енергийна стойност, предназначени за контрол на теглото
   5.   Диетични храни за специални медицински цели
   6.   Храни с ниско съдържание на натрий, включително диетични соли с ниско съдържание на натрий или без натрий
   7.   Безглутенови храни
   8.   Храни, предназначени за употреба при интензивно мускулно натоварване, особено при спортисти
   9.   Храни за хора, страдащи от разстройства на въглехидратния метаболизъм (диабет)

      (1)  Разбира се, че продуктите, които вече са на пазара, при приемането на настоящата директива, няма да бъдат засегнати от нея.
   ПРИЛОЖЕНИЕ II
   ТАБЛИЦА ЗА СЪОТВЕТСТВИЕ

                  Директива 77/94/ЕИО

                  Настоящата директива

               Член 1, параграф 1

               Член 1, параграф 1

               Член 1, параграф 2

               Член 2, параграф 2

               Член 1, параграф 3

               —

               Член 2, параграф 1

               Член 3, параграф 1

               Член 2, параграф 2, първа алинея

               Член 2, параграф 1

               Член 2, параграф 2, втора алинея

               —

               Член 2, параграф 3

               Член 2, параграф 2

               Член 2, параграф 4

               Член 2, параграф 3

               Член 3

               Член 3, параграф 2

               —

               Член 4

               Член 4, параграф 1

               Член 6, параграф 1

               Член 4, параграф 2

               Член 5

               Член 4, параграф 3

               Член 6, параграф 2

               Член 5, параграф 1

               Член 7, параграф 1

               Член 5, параграф 2, буква a)

               Член 7, параграф 2

               Член 5, параграф 2, букви б) и в)

               Член 7, параграф 3, букви a) и б)

               Член 5, параграф 2, буква г)

               —

               Член 5, параграф 2, буква д)

               Член 7, параграф 4

               Член 5, параграф 3

               —

               Член 6

               Член 8

               —

               Член 9

               Член 7, параграф 1

               Член 10, параграф 1

               —

               Член 10, параграф 2

               Член 7, параграф 2

               —

               Член 8

               —

               —

               Член 11

               —

               Член 12

               Член 9

               Член 13

               Член 10

               —

               Член 11

               —

               —

               Член 14

               Член 12

               Член 15

               Член 13

               Член 16

               —

               Приложение I


title: Директива 1999/32/ЕО на Съвета от 26 април 1999 година относно намаляването на съдържанието на сяра в определени течни горива и за изменение на Директива 93/12/EИО

text:
Важна правна забележка

|

31999L0032

Официален вестник n° L 121 , 11/05/1999 стр. 0013 - 0018 специално чешко издание глава 13 том 24 стр. 17  - 22 специално испанско издание глава 13 том 24 стр. 17  - 22 специално унгарско издание глава 13 том 24 стр. 17  - 22 специално литвийско издание глава 13 том 24 стр. 17  - 22 LV.ES глава 13 том 24 стр. 17  - 22 MT.ES глава 13 том 24 стр. 17  - 22 PL.ES глава 13 том 24 стр. 17  - 22 SK.ES глава 13 том 24 стр. 17  - 22 специално словенско издание глава 13 том 24 стр. 17  - 22

		19990426Директива 1999/32/ЕО на Съветаот 26 април 1999 годинаотносно намаляването на съдържанието на сяра в определени течни горива и за изменение на Директива 93/12/EИОСЪВЕТЪТ НА ЕВРОПЕЙСКИЯ СЪЮЗкато взе предвид Договора за създаване на Европейската общност, и по-специално член 130т, параграф 1 от него,като взе предвид предложението на Комисията [1],като взе предвид становището на Икономическия и социален комитет [2],в съответствие с процедурата, установена в член 189в от Договора [3],(1) като има предвид, че целите и принципите на политиката на Общността в областта на околната среда, установени в програмите за действие, и по-специално Петата програма за действие в областта на околната среда [4], въз основа принципите, заложени в член 130с от Договора, имат за цел осигуряване на ефективна защита на хората от известни рискове от емисии на серен диоксид и защита на околната среда чрез предотвратяване натрупването на сяра, превишаващо критичното натоварване и нива;(2) като има предвид, че член 129 от Договора предвижда, че изискванията за здравеопазване представляват неразделна част от останалите политики на Общността; като има предвид, че член, параграф 3, буква о) от Договора предвижда също така че дейностите на Общността следва да включват принос за постигането високо ниво на здравеопазване;(3) като има предвид, че емисиите от серен диоксид значително увеличават проблема с окисляването в рамките на Общността; като има предвид, че серният диоксид също има пряко въздействие върху човешкото здраве и околната среда;(4) като има предвид, че окисляването и атмосферният серен диоксид увреждат чувствителните екосистеми, намаляват биоразнообразието и благоприятните стойности, а също така вредят на реколтата и растежа на горите; като има предвид, че киселинният дъжд в градовете може да причини значителни щети на сградите и архитектурното наследство; като има предвид, че замърсяването със серен диоксид уврежда човешкото здраве, и по-специално групите население, страдащи от респираторни заболявания;(5) като има предвид, че окисляването е трансграничен феномен, налагащ решения на ниво Общност, както и на национално и местно ниво.(6) като има предвид, че емисиите от серен диоксид спомагат за образуването на прахови частици в атмосферата;(7) като има предвид, че Общността и отделните държави-членки са договарящи се страни по Конвенцията за трансграничното замърсяване на въздуха на Икономическата комисия за Европа на Организацията на обединените нации (ООН/ИКЕ); като има предвид, че Вторият протокол на ООН/ИКЕ за трансграничното замърсяване със серен диоксид предвижда договарящите се страни да намалят емисиите от серен диоксид до или под 30 % от намаляването, посочено в Първия протокол и като има предвид, че Вторият протокол на ООН/ИКЕ се основава на предпоставката, че критичното натоварване и нивото ще бъдат надхвърляни в някои чувствителни зони; като има предвид, че ако се зачитат целите на Петата програма за действие в областта на околната среда, ще бъдат необходими по-нататъшни мерки за намаляване на емисиите от серен диоксид; като има предвид, че договарящите се страни за в бъдеще значително ще намаляват емисиите от серен диоксид;(8) като има предвид, че сярата, която обикновено в природата се среща в малки количества в нефта и въглищата, през последните десетилетия се признава за доминиращ източник на емисии на серен диоксид, които са една от основните причина за киселинния дъжд и една от главните причини за замърсяването на въздуха в някои градски и индустриални зони;(9) като има предвид, че Комисията наскоро публикува съобщение за икономически ефективна стратегия в рамките на Общността за борба с окисляването; като има предвид, че контролът над емисиите на серен диоксид, образувани при изгаряне на определени течни горива, се определя като комплексен елемент от тази икономически ефективна стратегия; като има предвид, че Общността осъзнава потребността от мерки по отношение на всички останали горива;(10) като има предвид, че според проучванията ползите от намаляване на емисиите на сяра, чрез намаляването ѝ в съдържанието на течните горива, са по-големи от изчислените разходи за промишлеността и като има предвид, че съществуват и са се наложили технологии за намаляване нивото на сярата в течните горива;(11) като има предвид, че в съответствие с принципите на субсидиарност и пропорционалност по член 3б от Договора, целта на намаляването на емисиите от серен диоксид при изгаряне на определени видове течни горива не може да се постигне ефективно от отделна държава-членка; като има предвид, че несъгласуваните действия не гарантират постигане на желаната цел, не са продуктивни и това ще доведе до голяма несигурност на пазара на засегнатите продукти; като има предвид, че от гледна точка на необходимостта от намаляване в Общността на емисиите от серен диоксид, е по-ефективно да се предприемат действия на ниво Общност; като има предвид, че настоящата директива се ограничава до минимум изисквания, необходими за постигане на желаната цел;(12) като има предвид, че в Директива 93/12/ЕИО от 23 март 1993 г. относно съдържанието на сяра в някои течни горива [5], Комисията беше помолена да представи на Съвета предложение с по-ниски максимално допустими стойности за съдържание на сярата в газьола и нови максимално допустими стойности за авиационния керосин; като има предвид, че е подходящо да се установят максимално допустими стойности за съдържанието на сяра и в други течни горива, по-специално тежките течни горива, котелни горива, корабни горива и газьоли, на основата на проучвания за икономическата ефективност;(13) като има предвид, че в съответствие с член 130у от Договора, настоящата директива не възпрепятства държавата-членка да определи или въведе по-строги защитни мерки; като има предвид, че подобни мерки трябва да бъдат съвместими с Договора и следва да бъдат нотифицирани на Комисията;(14) като има предвид, че държавата-членка, преди да въведе нови, по-строги защитни мерки, следва, в съответствие с Директива 83/189/ЕИО на Съвета от 28 март 1983 г. относно установяване на процедура за осигуряване на информация в областта на техническите стандарти и разпоредби [6], да нотифицира Комисията за проектомерките;(15) като има предвид, че по отношение на максималните допустими стойности за съдържание на сяра в тежките течни горива е подходящо някои държави-членки и райони, където условията на околната среда позволяват това, да бъдат предвидени дерогации;(16) като има предвид, че по отношение максималните допустими стойности на съдържанието на сяра в тежките течни горива е подходящо държавите-членки да предвидят дерогации за използването им при горивните инсталации, които съответстват на допустимите стойности за емисиите, установени в Директива 88/609/ЕИО на Съвета от 24 ноември 1988 г. [7] за ограничаване на емисиите от определени замърсители във въздуха от големи горивни инсталации; като има предвид, че в светлината на предстоящото преразглеждане на Директива 88/609/ЕИО е необходимо да се преразгледат и ако е приложимо, да се променят някои разпоредби на настоящата директива;(17) Като има предвид, че за горивни инсталации в рафинериите, които са изключени от обхвата на член 3, параграф 3, i), буква в) от настоящата директива, емисиите от серен диоксид средно за такива инсталации следва да не надвишават нормите по Директива 88/609/ЕИО и всякакви нейни изменения; като има предвид, че при прилагането на директивата държавите-членки следва да вземат предвид, че заместването чрез други горива, различни от посочените в член 2, не води до увеличаване на емисиите на киселинни замърсители;(18) като има предвид, че максимално допустимата стойност за емисии от 0,2 % за съдържанието на сяра е вече определена в Директива 93/12/ЕИО; като има предвид, че тази максимално допустимата за емисии следва се промени на 0,1 % до 1 януари 2008 г.;(19) като има предвид, че в съответствие с Акта за присъединяване от 1994 г., на Австрия и Финландия се предоставя дерогация от разпоредбите на Директива 93/12/ЕИО относно съдържанието на сяра на газьола за период от 4 години от датата на присъединяването;(20) като има предвид, че максимално допустимите стойности за емисии от 0,2 % (от 2000 г.) и от 0,1 % (от 2008 г.) за съдържание на сяра в газьола предназначен за използване в морските плавателни съдове, може да представлява технически и икономически проблеми за Гърция за цялата ѝ територия, за Испания по отношение на Канарските острови, за Франция по отношение на Френските отвъдморски департаменти и за Португалия по отношение на архипелазите Мадейра и Азорите; като има предвид, че предоставянето на дерогация за Гърция, Канарските острови, Френските отвъдморски департаменти и архипелазите Мадейра и Азорите не следва да има отрицателен ефект върху пазара на корабни горива и че износът на корабни горива от Гърция, Канарските острови, Френските отвъдморски департаменти и архипелазите Мадейра и Азорите за други държави-членки следва да отговаря на действащите изисквания на внасящата държава-членка; като има предвид, че поради това на Гърция, Канарските острови, Френските отвъдморски департаменти и архипелазите Мадейра и Азорите следва да се предостави дерогация от нормите максималните допустими стойности за емисии на сяра от теглото за корабно горива;(21) като има предвид, че емисиите от сяра от корабоплаване поради изгарянето на котелни горива с високо съдържание на сяра допринасят за замърсяването от серен диоксид и проблемите с окисляването; като има предвид, че на продължаващите понастоящем и на бъдещите преговори по Конвенцията MAPOL в Международната морска организация (IMO) Общността ще подкрепя по-ефективната защита на зоните, чувствителни към емисии на серни оксиди и намаляването в нормални граници за котелни горива (от настоящите 4,5 %); като има предвид, че следва да бъдат продължени инициативите на Общността, районът на Северно море/Ла Манш да бъде обявен за специално контролирана зона за ниски емисии на серни оксиди;(22) като има предвид, че са необходими по-задълбочени проучвания по отношение ефекта от окисляването върху екосистемите и човешкото тяло; като има предвид, че Общността поддържа такива проучвания по Петата рамкова програма за научни изследвания [8];(23) като има предвид, че в случаи на нарушаване при доставка на суров петрол петролните продукти и други въглеводороди, Комисията може да разреши прилагането на по-високи допустими стойности на територията на държавата-членка;(24) като има предвид, че държавите-членки следва да установят подходящи механизми за мониторинг в съответствие с разпоредбите на настоящата директива; като има предвид, че докладите за съдържанието на сяра в течните горива следва да бъдат изпращани на Комисията;(25) като има предвид, че с цел по-голяма яснота е необходимо Директива 93/12/ЕИО да бъде изменена,ПРИЕ НАСТОЯЩАТА ДИРЕКТИВАЧлен 1Цел и обхват1. Целта на настоящата директива е да бъдат намалени емисиите на серен диоксид, получени при изгарянето на определени видове течни горива и така да се намалят вредните ефекти от такива емисии върху човека и околната среда.2. Намаляването на емисиите от серен диоксид, получени от изгарянето на определени извлечени от петрол течни горива, се постига чрез налагане на максимални допустими стойности на съдържанието на сяра в такива горива като условие за тяхната употреба на територията на държавите-членки.Ограничаването на съдържанието на сяра в определени петролни течни горива като посочените в настоящата директива не се прилагат за:а) - извлечени от петрол течни горива, използвани за задвижване на кораби, с изключение на горивата, обхванати от дефиницията на член 2, параграф 3;- корабно гориво, използвано от кораби, прекосяващи границите между трета страна и държава-членка;б) горива, предназначени за обработка преди тяхното крайно изгаряне;в) горива за обработка в рафинерната индустрия;Член 2ОпределенияЗа целите на настоящата директива:1. течно тежко горивое:- всяко извлечено от петрол течно гориво, попадащо под код по КН 27100071—27100078, или- всяко извлечено от петрол течно гориво, различно от газьола, определен в точки 2 и 3, което поради максималните допустими стойности за неговата дестилация, попада в категорията на течните тежки горива, предназначени за употреба като гориво и които се дестилират при 250 °С за не по-малко от 65 % от обема си (включително загубите при дестилация), определени съгласно метода ASTM D86. Ако дестилацията не може да бъде определена съгласно метода ASTM D86, петролният продукт също се категоризира като течно тежко гориво;2. газьоле:- всяко извлечено от петрола течно гориво, попадащо под код по КН 27100067—27100068, или- всяко извлечено от петрола течно гориво, което поради максималните допустими стойности за неговата дестилация, попада в категорията на средните дестилати, предназначени за употреба като гориво и които се дестилират при 350 °С за не по-малко от 85 % от обема (включително загубите при дестилация), определени съгласно метода ASTM D86.Дизеловите горива, дефинирани в член 2, параграф 2 от Директива 98/70/ЕО на Европейския парламент и Съвета от 13 октомври 1998 г. относно качеството на бензиновите и дизеловите горива и за изменение на Директива 93/12/ЕИО на Съвета [9] са изключени от тази дефиниция. Горивата, използвани при извън-пътните машини и селскостопанските трактори също са изключени от тази дефиниция;3. корабно горивопредставлява горивата, предназначени за морски цели, които покриват дефиницията в точка 2 или които имат вискозитет или плътност, попадащи в границите на вискозитет или плътност, определени за морски дестилати в таблица I от ISO 8217 (1996);4. ASTM методе всеки метод, определен от Американско общество за тестване и материали в неговото издание от 1976 г., определящо стандартните определения и спецификации на гориво-смазочните материали;5. горивна инсталацияе всяко техническо оборудване, в което горивата се окисляват, за да се използва получената топлина;6. критично натоварванее количествено измерване на въздействието на един или повече замърсители, при които не се появяват значителни вредни ефекти върху чувствителните елементи на околната среда, съгласно настоящите познания.Член 3Максимално съдържание на сяра в течните тежки горива1. Държавите-членки предприемат необходимите мерки за да гарантират, че от 1 януари 2003 г. на тяхната територия не се използват течни тежки горива, ако съдържанието на сяра надвишава 1,00 масови процента.2. При условие че нормите за качество на въздуха за серен диоксид, установени в Директива 80/779/ЕИО [10] или във всеки друг законодателен акт на Общността, който отменя и заменя тези стандарти и други разпоредби, се зачитат и емисиите не допринасят за увеличаване на критичното натоварване във всяка от държавите-членки, отделната държава-членка може да разреши на цялата ѝ територия или на части от нея да се използват течни тежки горива със съдържание на сяра между 1,00 и 3,00 масови процента. Такова разрешение се дава само докато емисиите от отделната държава-членка не допринасят за увеличаване на критичното натоварване в никоя от другите държави-членки.3. i) При условията на подходящ мониторинг на емисии от компетентните власти, параграфи 1 и 2 не се прилагат за течни тежки горива, използвани:а) в горивни инсталации, които попадат в обхвата на Директива 88/609/ЕИО, които се считат за нови инсталации в съответствие с определенията, дадени в член 2, параграф 9 от настоящата директива, и съответстват на нормите за емисии от серен диоксид за такива инсталации, посочени в член 4 и приложение IV от настоящата директива;б) в други горивни инсталации, които не попадат в обхвата по буква а), където емисиите от серен диоксид от инсталацията са по-малко от или равни на 1700 mg/Nm3 на кислородното съдържание в изходящ газ от 3 обемни процента, отнесено към сухо вещество;в) за изгаряне в рафинерии, където средните месечни емисии от серен диоксид осреднени за всички инсталации в рафинерията (с изключение на горивните инсталации, които попадат в обхвата на буква а)), без оглед на използвания вид или смес гориво, са в границите, определени от всяка държава-членка, които не надвишават 1700 mg/Nm3.ii) Държавите-членки вземат необходимите мерки за да гарантират, че всяка горивна инсталация, използваща течни тежки горива с концентрация на сяра, по-висока от тази по параграф 1, не се експлоатира без издадено разрешение от компетентна власт, който определя нормите на емисии.4. Разпоредбите по параграф 3 се преразглеждат и ако е подходящо, се поправят в съответствие с бъдещите изменения на Директива 88/609/ЕИО.5. Ако държавата-членка се възползва от възможностите по параграф 2, тя информира Комисията и обществеността най-малко дванадесет месеца предварително. Комисията дава достатъчно информация за оценка, дали са спазени условията по параграф 2. Комисията информира останалите държави-членки.В шестмесечен срок от датата на получаване на информация от държавата-членка, Комисията проверява предвидените мерки и в съответствие с процедурата по член 9 взема решение, което съобщава на държавите-членки. Това решение се преразглежда на всеки осем години въз основа на информацията, предоставена на Комисията от държавите-членки относно съответствието с процедурата по член 9.Член 4Максимално съдържание на сяра в газьола1. Държавите-членки предприеемат необходимите мерки за да гарантират, че газьолът, включително корабните горива, не се използват на тяхна територия от:- юли 2000 г., ако съдържанието им на сяра надвишава 0,20 масови процента;- 1 януари 2008 г., ако съдържанието им на сяра надвишава 0,10 масови проценти.2. Чрез дерогация от параграф 1, Испания, по отношение на Канарските острови, Франция по отношение на Френските отвъдморски департаменти, Гърция — за цялата ѝ територия или за части от нея, и Португалия по отношение на архипелазите Мадейра и Азорите могат да разрешат употребата на корабно гориво със съдържание на сяра над нормите, определени в параграф 1.3. При условие, че стандартите за качество на въздуха за серен диоксид, установени в Директива 80/779/ЕИО или друг законодателен акт на Общността, с който се отменят и заменят тези стандарти и други разпоредби, се зачитат и емисиите не допринасят за увеличаване на критичното натоварване във всяка от държавите-членки, отделна държава-членка може да разреши на цялата ѝ територия или на части от нея да се използва газьол със съдържание на сяра между 0,10 и 0,20 масови процента. Такова разрешение се дава само докато емисиите при отделна държава-членка не допринасят за увеличаване на критичното натоварване в никоя от останалите държава-членки и не по-късно от 1 януари 2013 г.4. Ако държавата-членка се възползва от възможностите по параграф 3, тя информира за това Комисията и обществеността най-малко 12 месеца предварително. Комисията дава достатъчно информация за оценка на това, доколко са изпълнени условията по параграф 3. Комисията информира останалите държави-членки.В шестмесечен срок от датата на получаване на информация от държавата-членка, Комисията проверява предвидените мерки и в съответствие с процедурата по параграф 9 взема решение, което съобщава на държавите-членки.Член 5Промяна в снабдяването с гориваАко в резултат на внезапна промяна в снабдяването със суров нефт, петролни продукти или други въглеводороди, държавата-членка се затрудни при прилагането на нормите за максимално съдържание на сяра по параграфи 3 и 4, тази държава-членки информира Комисията за това. Комисията може да разреши прилагането на високи норми на територията на тази държава-членка за определен период, не по-дълъг от шест месеца; тя нотифицира за решението си Съвета и държавите-членки. Всяка държава-членка може да отнесе това решение пред Съвета в едномесечен срок. В двумесечен срок, с квалифицирано мнозинство, Съветът може да приеме различно решение.Член 6Изследване и анализ1. Държавите-членки предприемат необходимите мерки, чрез изследване съдържанието на сяра в използваните горива, да се провери съответствието с членове 3 и 4. Изследването започва в шестмесечен срок от датата, на която съответната норма за максимално съдържание на сяра в горивото влиза в сила. Извършва се толкова често и по такъв начин, че тези изследвания да са представителни за изпитваното гориво.2. Референтният метод, приет за определяне съдържанието на сяра се определя чрез:а) ISO метод 8754 (1992) и PrEN ISO 14596 за течните тежки горива и корабното гориво;б) EN метод 24260 (1987), ISO 8754 (1992) и PrEN ISO 14596 за газьола.Арбитражният метод е PrEN ISO 14596. Статистическата интерпретация на проверката за съдържание на сяра в използвания газьол, се изпълнява в съответствие с ISO стандарт 4259 (1992).Член 7Отчитане и преглед1. На основата на изследването и анализа, направени в съответствие с член 6, до 30 юни на всяка година държавите-членки представят на Комисията доклад за съдържанието на сяра в течните горива, попадащи в обхвата на директивата и използвани на тяхната територия през текущата календарна година. Този доклад включва списък на разрешените дерогации по член 3, параграф 3.2. На основата на годишния доклад, представен в съответствие с параграф 1 и наблюдаваните тенденции при качество на въздуха и окисляването, до 31 декември 2006 г. Комисията представя доклад на Европейския парламент и Съвета. В този доклад Комисията може да направи предложение с цел преразглеждане на директивата и по-специално на нормите за емисии, посочени за всяка категория горива, и изключенията и дерогациите по член 3, параграфи 2 и 3 и член 4, параграфи 2 и 3.3. Комисията преценява какви мерки могат да се вземат за намаляване поддържането на окисляването от изгаряне на корабни горива, различни от посочените в член 2, параграф 3, и ако е приложимо, прави предложение до края на 2000 г.Член 8Изменения на Директива 93/12/ЕИО1. Директива 93/13/ЕИО се изменя, както следва:а) в член 1 се заличават параграф 1, буква а) и параграф 2;б) в член 2 се заличават първата алинея от параграф 2 и параграф 3;в) членове 3 и 4 се заличават;2. Параграф 1 се прилага от 1 юли 2000 г.Член 9Съвещателен комитетКомисията се подпомага от комитет със съвещателни функции, съставен от представители на държавите-членки и председателстван от представител на Комисията.Представителят на Комисията представя на комитета проект на мерките, които следва да се вземат. Комитетът изпраща своето становище по проекта, в срок, определен от председателя в съответствие със спешността на въпроса, ако е необходимо чрез гласуване.Становището се записва в протокола; в допълнение всяка държава-членка има право да поиска нейното становище да бъде записано в протокола.Комисията взима под изключително внимание становището на комитета. Тя го информира за начина, по който неговото становище е било взето под внимание.Член 10ТранспониранеДържавите-членки въвеждат в сила необходимите законови, подзаконови и административни разпоредби, за да се съобразят с настоящата директива преди 1 юли 2000 г. Те незабавно информират Комисията за това.Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членкиДържавите-членки съобщават на Комисията текста на разпоредбите от националното си законодателство в областта, регулирана от настоящата директива.Член 11НаказанияДържавите-членки определят наказания в отделните клонове на националното им законодателство, приети в съответствие с настоящата директива. Наказанията трябва да са ефективни, пропорционални и разубеждаващи.Член 12Влизане в силаНастоящата директива влиза в сила в деня на публикуването ѝ в Официален вестник на Европейските общности.Член 13АдресатиАдресати на настоящата директива са държавите-членки.Съставено в Люксембург на 26 април 1999 година.За СъветаПредседателJ. Fischer[1] ОВ C 190, 21.6.1997 г., стр. 9 иОВ C 259, 18.8.1998 г., стр. 5.[2] ОВ C 355, 21.11.1997 г., стр. 1.[3] Становище на Европейския парламент от 13 май 1998 г. (ОВ C 167, 1.6.1998 г., стр. 111), Обща позиция на Съвета от 6 октомври 1998 г. (ОВ C 364, 25.11.1998 г., стр. 20) и Решение на Европейския парламент от 9 февруари 1999 г. (все още непубликувано в Официален вестник).[4] ОВ C 138, 17.5.1993 г., стр. 5.[5] ОВ L 74, 27.3.1993 г., стр. 81.[6] ОВ L 109, 26.4.1983 г., стр. 8. Директива, последно изменена с Решение 96/139/ЕО на Комисията (ОВ L 32, 10.2.1996 г., стр. 31).[7] ОВ L 336, 7.12.1988 г., стр. 1. Директива, последно изменена с Директива 94/66/ЕО (ОВ L 337, 24.12.1994 г., стр. 83).[8] ОВ L 26, 1.2.1999 г., стр. 1.[9] ОВ L 350, 28.12.1998 г., стр. 58.[10] ОВ L 229, 30.8.1980 г., стр. 30. Директива, последно изменена с Директива 91/692/ЕИО (ОВ L 377, 31.12.1991 г., стр. 48).--------------------------------------------------


title: Директива 2014/82/ЕС на Комисията от 24 юни 2014 година за изменение на Директива 2007/59/ЕО на Европейския парламент и на Съвета по отношение на общите професионални знания, медицинските изисквания и изискванията във връзка със свидетелство  Текст от значение за ЕИП

text:
               25.6.2014

               BG

               Официален вестник на Европейския съюз

               L 184/11

         ДИРЕКТИВА 2014/82/ЕС НА КОМИСИЯТА
   от 24 юни 2014 година
   за изменение на Директива 2007/59/ЕО на Европейския парламент и на Съвета по отношение на общите професионални знания, медицинските изисквания и изискванията във връзка със свидетелство
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2007/59/ЕО на Европейския парламент и на Съвета от 23 октомври 2007 г. за сертифициране на машинисти, управляващи локомотиви и влакове в рамките на железопътната система на Общността (1), и по-специално член 31 от нея,
   като има предвид, че:

               (1)

               Приложение II към Директива 2007/59/ЕО включва разпоредба, съгласно която не се изисква ефективно зрение и на двете очи в случаи на адекватна адаптация и достатъчен компенсиращ опит и само ако бинокулярното виждане е изгубено след постъпването на работа. Тази разпоредба е в противоречие с други изисквания по отношение на зрението в приложение II към Директива 2007/59/ЕО и може да изложи на риск високото ниво на безопасност в железопътните операции.

               (2)

               В допълнение някои изисквания в приложения IV и VI към Директива 2007/59/ЕО по отношение на свидетелството и на удостоверението не са достатъчно ясни, което води до различно прилагане в държавите членки и в крайна сметка застрашава въвеждането на хармонизирана система за лицензиране на машинистите в Съюза.

               (3)

               На 7 май 2012 г. Европейската железопътна агенция представи на Европейската комисия своето становище относно изменението на приложения II, IV и VI към Директива 2007/59/ЕО. В съответствие с член 31 от същата директива бяха проведени консултации с органите, представени в Европейския комитет за социален диалог.

               (4)

               За машинистите, които са придобили или ще придобият свидетелството си в съответствие с Директива 2007/59/ЕО преди датата на прилагане на настоящата директива, следва да бъдат предвидени преходни мерки.

               (5)

               Директива 2007/59/ЕО следва да бъде съответно изменена.

               (6)

               Мерките, предвидени в настоящата директива, са в съответствие със становището на комитета, който подпомага работата на Комисията в съответствие с член 32, параграф 1 от Директива 2007/59/ЕО,

         ПРИЕ НАСТОЯЩАТА ДИРЕКТИВА:
   Член 1
   Директива 2007/59/ЕО се изменя, както следва:

               1)

               Приложение II се изменя, както следва:
               в точка „1.2. Зрение“ седмо тире се заменя със следното:

                           „—

                           зрение на двете очи: ефективно,“.

               2)

               Приложение IV се заменя с текста в приложение I към настоящата директива.

               3)

               Приложение VI се изменя, както е определено в приложение II към настоящата директива.

         Член 2
   За машинистите, които са придобили или ще придобият свидетелството си в съответствие с Директива 2007/59/ЕО преди датата на прилагане, посочена в член 3, параграф 1 от настоящата директива, се счита, че отговарят на нейните изисквания.
   Член 3
   1.   Държавите членки въвеждат в сила законовите, подзаконовите и административните разпоредби, необходими за спазването на настоящата директива, не по-късно от 1 юли 2015 г. Те незабавно съобщават на Комисията текста на тези разпоредби.
   Те прилагат тези разпоредби, считано от 1 януари 2016 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   3.   Задълженията за транспониране и изпълнение на настоящата директива не се прилагат за Република Кипър и Република Малта, доколкото на съответните им територии няма изградена железопътна система.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 5
   Адресати на настоящата директива са държавите членки.

      Съставено в Брюксел на 24 юни 2014 година.

            За Комисията

            Председател

         José Manuel BARROSO

      (1)  ОВ L 315, 3.12.2007 г., стр. 51.

      ПРИЛОЖЕНИЕ I

            „ПРИЛОЖЕНИЕ IV
            ОБЩИ ПРОФЕСИОНАЛНИ ЗНАНИЯ И ИЗИСКВАНИЯ ВЪВ ВРЪЗКА СЪС СВИДЕТЕЛСТВОТО
            Целта на „общото обучение“ е да се осигури „обща“ компетентност по всички аспекти, които са от значение за професията на локомотивния машинист. В тази връзка общото обучение ще се съсредоточи върху основните приложими знания и принципи, независимо от вида и характера на подвижния състав или инфраструктурата. То може да бъде организирано без практически упражнения.
            Компетентността по отношение на специфични видове подвижен състав или по отношение на безопасността и експлоатационните правила и техники за дадената инфраструктура не е част от „общата“ компетентност. Обучението за осигуряване на компетентност по отношение на специфичен подвижен състав или инфраструктура е свързано с удостоверението на машиниста и е определено в приложения V и VI.
            Общото обучение обхваща точки от 1 до 7, изброени по-долу. Редът, в който са изброени, не е редът на приоритетност.
            Глаголите, използвани в списъка, посочват вида компетентност, която се очаква да бъде постигната от обучаващия се. Тяхното значение е описано в следната таблица:

                        Вид компетентност

                        Описание

                        да знае, да опише

                        описва придобиването на знания (данни, факти), които са необходими, за да бъдат разбрани различните връзки

                        да разбира, да идентифицира

                        описва идентифицирането и запаметяването на контекст, изпълняването на задачи и разрешаването на проблеми в определена рамка

                        (1)

                        Работа, работна среда, роля и отговорност на машиниста в процеса на железопътната експлоатация, професионални и лични изисквания от задълженията на машиниста

                                    а)

                                    да знае общата насока на законодателството и правилата, приложими към железопътната експлоатация и безопасност (изисквания и процедури относно сертифицирането на машинисти, опасни товари, опазване на околната среда, защита от пожар и др.);

                                    б)

                                    да разбира специфичните изисквания и професионалните и личните изисквания (работи предимно сам, работа на смени на 24-часов цикъл, индивидуална защита и сигурност, разчитане и актуализиране на документи и др.);

                                    в)

                                    да разбира типовете поведение, които имат отношение към критичните за безопасността отговорности (медикаменти, алкохол, наркотици и други психоактивни вещества, болест, стрес, умора и др.);

                                    г)

                                    да идентифицира референтните и оперативните документи (напр. правилник, маршрутна книга, наръчник на машиниста и др.);

                                    д)

                                    да идентифицира отговорностите и функциите на участващите лица;

                                    е)

                                    да разбира важността на прецизността при изпълнението на задълженията и при методите на работа;

                                    ж)

                                    да разбира здравословните и безопасни условия на труд (напр. правила за поведение на и в близост до коловозите, правила за поведение за безопасно качване и слизане от тяговите единици, ергономия, правила за безопасност за персонала, лични предпазни средства и др.);

                                    з)

                                    да е запознат с поведенчески умения и принципи (управление на стреса, поведение в извънредни ситуации и др.);

                                    и)

                                    да е запознат с принципите за защита на околната среда (управление на машината по устойчив за околната среда начин и др.).

                        (2)

                        Железопътни технологии, включително принципи за безопасност, залегнали в правилата за експлоатация

                                    а)

                                    да е запознат с принципите, правилата и разпоредбите по отношение на безопасността при железопътната експлоатация;

                                    б)

                                    да идентифицира отговорностите и функциите на участващите лица.

                        (3)

                        Основни принципи на железопътната инфраструктура

                                    а)

                                    да е запознат със системните и структурните принципи и параметри;

                                    б)

                                    да запознат с общите характеристики на коловози, гари, разпределителни гари;

                                    в)

                                    да е запознат с железопътните конструкции (мостове, тунели, стрелки и др.);

                                    г)

                                    да е запознат с видовете експлоатация (единична линия, експлоатация по двойна линия и др.);

                                    д)

                                    да е запознат със системите за сигнализация и системите за управление на движението на влаковете;

                                    е)

                                    да е запознат с инсталациите, свързани с безопасността (детектори за загрети букси, димни детектори в тунели и др.);

                                    ж)

                                    да е запознат с тяговото електроснабдяване (контактна мрежа, трета релса и др.).

                        (4)

                        Основни принципи на оперативната комуникация

                                    а)

                                    да знае значимостта на комуникацията и средствата и процедурите за комуникация;

                                    б)

                                    да идентифицира лицата, с които машинистът трябва да се свърже, и тяхната роля и отговорност (персонал на управителя на инфраструктурата, работни задължения на другите членове на влаковата бригада и др.);

                                    в)

                                    да идентифицира ситуациите/причините, които изискват започването на комуникация;

                                    г)

                                    да разбира методите за комуникация.

                        (5)

                        Влакове, техният състав и техническите изисквания към тяговите единици, товарните и пътническите вагони и другия подвижен състав

                                    а)

                                    да е запознат с основните видове тяга (електрическа, дизелова, парна и др.);

                                    б)

                                    да може да опише конструкцията на возилото (талига, каросерия, кабина на машиниста, системи за защита и др.);

                                    в)

                                    да е запознат със съдържанието и системите за означение;

                                    г)

                                    да е запознат с документацията за композиране на влака;

                                    д)

                                    да разбира спирачните системи и изчисляването на показателите им;

                                    е)

                                    да идентифицира скоростта на влака;

                                    ж)

                                    да идентифицира максималното натоварване и сили в спряга;

                                    з)

                                    да е запознат с работата и целта на системата за управление на влака.

                        (6)

                        Опасности, свързани с железопътната експлоатация като цяло

                                    а)

                                    да разбира ръководните принципи на безопасността на движението;

                                    б)

                                    да е запознат с рисковете, свързани с железопътната експлоатация, и с различните средства за ограничаването им;

                                    в)

                                    да е запознат с инциденти, свързани с безопасността, и да разбира изискваното поведение/реакция;

                                    г)

                                    да е запознат с процедурите, приложими при произшествия с хора (напр. евакуация).

                        (7)

                        Основни принципи във физиката

                                    а)

                                    да разбира усилията в колелото;

                                    б)

                                    да идентифицира факторите, влияещи върху показателите на ускоряване и спиране (метеорологични условия, спирачно оборудване, намалено сцепление, опесъчаване и др.);

                                    в)

                                    да разбира принципите на електричеството (електрически вериги, измерване на напрежение и др.).“

      ПРИЛОЖЕНИЕ II
      Точка 8 от приложение VI се заменя със следното:

         „8.   ЕЗИКОВИ ТЕСТОВЕ
         Машинистите, които трябва да комуникират с управителя на инфраструктурата по важни въпроси на безопасността, трябва да притежават езикови умения по езика, посочен от съответния управител на инфраструктура. Езиковите им умения следва да бъдат такива, че да могат да комуникират активно и ефективно в рутинни, неблагоприятни и извънредни ситуации.
         Те трябва да могат да използват съобщенията и метода за връзка, посочени в ТСОС „Експлоатация и управление на движението“. Машинистите трябва да могат да разбират (устно и писмено) и да общуват (устно и писмено) съгласно ниво B1 на Общата европейска референтна рамка за езиците (ОЕРР), установена от Съвета на Европа (1).


title: Директива 2014/103/ЕС на Комисията от 21 ноември 2014 година за привеждане за трети път в съответствие с научно-техническия прогрес на приложенията към Директива 2008/68/ЕО на Европейския парламент и на Съвета относно вътрешния превоз на опасни товари  Текст от значение за ЕИП

text:
               22.11.2014

               BG

               Официален вестник на Европейския съюз

               L 335/15

         ДИРЕКТИВА 2014/103/ЕС НА КОМИСИЯТА
   от 21 ноември 2014 година
   за привеждане за трети път в съответствие с научно-техническия прогрес на приложенията към Директива 2008/68/ЕО на Европейския парламент и на Съвета относно вътрешния превоз на опасни товари
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари (1), и по-специално член 8, параграф 1 от нея,
   като има предвид, че:

               (1)

               Раздел I.1 от приложение I, раздел II.1 от приложение II и раздел III.1 от приложение III към Директива 2008/68/ЕО се отнасят до разпоредбите, утвърдени в международните споразумения относно вътрешния превоз на опасни товари по шосе, чрез железопътен транспорт и по вътрешните водни пътища, посочени в член 2 от въпросната директива.

               (2)

               Разпоредбите на тези международни споразумения се актуализират на всеки две години. Следователно последно изменените версии на тези споразумения се прилагат от 1 януари 2015 г. с преходен период до 30 юни 2015 г.

               (3)

               Следователно раздел I.1 от приложение I, раздел II.1 от приложение II и раздел III.1 от приложение III към Директива 2008/68/ЕО следва да бъдат съответно изменени.

               (4)

               Мерките, предвидени в настоящата директива, са в съответствие със становището на Комитета по превоза на опасни товари,

         ПРИЕ НАСТОЯЩАТА ДИРЕКТИВА:
   Член 1
   Изменения на Директива 2008/68/ЕО
   Директива 2008/68/ЕО се изменя, както следва:

               1)

               В приложение I раздел I.1 се заменя със следния текст:
               „I.1.   ADR

               Приложения A и Б към ADR, приложими от 1 януари 2015 г., като се разбира, че където е уместно „договаряща страна“ се заменя с „държава членка“.“

               2)

               В приложение II раздел II.1 се заменя със следния текст:
               „II.1.   RID

               Приложението към RID, съдържащо се в допълнение В към COTIF, приложимо от 1 януари 2015 г., като се разбира, че където е уместно „RID договаряща държава“ се заменя с „държава членка“.“

               3)

               В приложение III раздел III.1 се заменя със следния текст:
               „III.1.   ADN

               Приложените регламенти към ADN, приложими от 1 януари 2015 г., както и член 3, букви е) и з) и член 8, параграфи 1 и 3 от ADN, като се разбира, че където е уместно „договаряща страна“ се заменя с „държава членка“.“

         Член 2
   Транспониране
   1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 30 юни 2015 г. Те незабавно съобщават на Комисията текста на тези разпоредби.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Влизане в сила
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
   Член 4
   Адресати
   Адресати на настоящата директива са държавите членки.

      Съставено в Брюксел на 21 ноември 2014 година.

            За Комисията

            Председател

         Jean-Claude JUNCKER

      (1)  ОВ L 260, 30.9.2008 г., стр. 13.


title: Четвърта директива на Комисията от 22 септември 1983 година за адаптиране към техническия прогрес на приложение VI към Директива 76/768/EИО на Съвета за сближаване на законодателствата на държавите-членки относно козметичните продукти

text:
               13/ 06

               BG

               Официален вестник на Европейския съюз

               134

         31983L0496

               L 275/20

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ЧЕТВЪРТА ДИРЕКТИВА НА КОМИСИЯТА

   от 22 септември 1983 година
   за адаптиране към техническия прогрес на приложение VI към Директива 76/768/EИО на Съвета за сближаване на законодателствата на държавите-членки относно козметичните продукти
   (83/496/EИО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 76/768/ЕИО на Съвета от 27 юли 1976 г. за сближаване на законодателствата на държавите-членки относно козметичните продукти (1), последно изменена с Директива 83/341/EИО (2), и по-специално член 8, параграф 2 от нея,
   като има предвид, че съобразявайки се с резултатите от най-новите научно-технически постижения, може да бъде разрешена употребата на 4,4-диметил-1,3-оксазолидин и 1,2-дибромо-2,4-дицианобутан като консерванти в козметични продукти при спазването на определени условия;
   като има предвид, че разпоредбите на тази директива са в съответствие със становището на Комитета за адаптиране към техническия прогрес на директивите по премахването на техническите бариери пред търговията с козметични продукти,
   ПРИЕ НАСТОЯЩАТА ДИРЕКТИВА:
   Член 1
   Към част 2 от приложение VI към Директива 76/768/EИО се добавя следното:

                  „Референтен номер

                  Вещество

                  Максимална разрешена концентрация

                  Ограничения и изисквания

                  Условия за употреба и предупреждения, които трябва да се напечатат на етикета

                  a

                  б

                  в

                  г

                  д

                  59

                  1,2-дибромо-2,4-дицианобутан

                  0,1 %

                  Да не се използва в слънцезащитни продукти

                  60

                  4,4-диметил-1,3-оксазолидин

                  0,1 %

                  Само в продукти, които се изплакват след употреба

                  Готовият продукт да бъде с рН най-малко 6“

   Член 2
   Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива не по-късно от 31 декември 1984 г.
   Те незабавно информират Комисията за това.
   Член 3
   Адресати на настоящата директива са държавите-членки.

      Съставено в Брюксел на 22 септември 1983 година.

            За Комисията

         Karl-Heinz NARJES

            Член на Комисията

      (1)  ОВ L 262, 27.9.1976 г., стр. 169.

      (2)  ОВ L 188, 13.7.1983 г., стр. 15.